באוקטובר אותה שנה פתחה סדרה של מרכזי כושר ברחבי העולם על שמה, "Hard Candy Fitness" שכללה סדרת סניפים באיטליה, רוסיה, מקסיקו, קנדה, גרמניה, אוסטרליה וצ'ילה, ושלושה חודשים לאחר מכן חשפה מותג אופנה שני בשם "Truth or Dare by Madonna" שכלל הנעלה, בשמים, תחתונים ואביזרים בהשראתה. בספטמבר 2011 בעת פסטיבל הסרטים של ונציה ה-68, הוקרן לראשונה סרטה השני של מדונה, ווליס ואדוארד אותו ביימה המדבר על רומן בין אדוארד השמיני, מלך הממלכה המאוחדת לווליס סימפסון. מדונה תרמה עבור פסקל הסרט את הבלדה, "Masterpiece" אשר זיכתה אותה בקטגוריית השיר המקורי הטוב ביותר בטקס פרסי גלובוס הזהב ה-69 שנה לאחר מכן.